Petruk negesi,”Wah..ya wis. Ya ra pa pa, Yu. Weh, sakploke srawung karo bocah bocah SMA sing saben dina mrene, Samang le bebasan yo melu gaul..(nggleges). Seneng kuwi kadhang kala kalah karo butuh, Yu. Yen sing disenengi ora ana, apa ya trima ndomblong ora ngombe? Padha sedhepe kok. Pancen sing diarani ‘cita rasa’ iku kerep mblusukke. Seneng ya seneng, ning aku ki cok ora ngegul-gulke kok. Dumeh sing daksenengi ora ana njuk ora gelem liyane.Tundhone ora apik, Yu. Rak ya ngono ta Kang?”, nerus sapa aruh karo pawongan sing lungguh sisih tengene, Gareng.